21/04/2017 | Administración LocalMunicipal
Culleredo
Economía, Facenda e Réxime Interior
Provisión postos de traballo polo sistema de libre designación

(Convocatoria e Bases da convocatoria aprobadas por Resolución da concelleira de Réxime Interior, Patrimonio e Contratación do día 07/04/2017) Convócase a provisión, polo sistema de libre designación, dos seguintes postos de traballo: - Xefe/a Servizo dinamización, formación e emprego (Código da RPT: DF.1.1.01). - Xefe/a Servizo medio ambiente, servizos e obras (Código da RPT: MS.1.1.01). As características esenciais do posto de traballo son as que figuran na ficha descritiva do posto de traballo que forma parte da Relación de Postos de Traballo, e que se inclúe como Anexo desta convocatoria. A presente convocatoria rexerase polas seguintes Bases específicas Para ser admitidos no concurso, as/os aspirantes terán que reunir no día de finalización do prazo de presentación de solicitudes, os seguintes requisitos: - Ser funcionaria/o de carreira do Concello de Culleredo da escala e grupo que se indica: - Xefe/a Servizo dinamización, formación e emprego. - Escala: Administración xeral / Administración especial - Subgrupo: A1 / A2 - Xefe/a Servizo medio ambiente, servizos e obras. - Escala: Administración xeral / Administración especial - Subgrupo: A1 / A2 - Non estar en situación administrativa de suspensión firme.2.1. As persoas interesadas en tomar parte neste proceso de provisión polo sistema de libre designación, terán que facelo constar en instancia segundo modelo que se facilitará na páxina web do concello (www.culleredo.es). 2.2. Coa instancia deberá achegarse o “curriculum vitae”, no que figurarán títulos académicos, anos de servizo, postos de traballo desempeñados na Administración pública, estudos e cursos realizados e cantos outros méritos se estime oportuno poñer de manifesto.2.3. O prazo para a presentación das solicitudes será de quince días hábiles contados desde o seguinte ao da publicación do anuncio da convocatoria no Boletín oficial da provincia.2.4. A presentación de solicitudes poderá realizarse no Rexistro xeral do Concello de Culleredo ou en calquera das formas establecidas no artigo 16 da Lei 39/2015, do 1 de outubro, do procedemento administrativo común das administracións públicas. O horario do Rexistro xeral do Concello de Culleredo é de 09:00 a 14:00 horas de luns a venres.3.1. A concellería responsable do servizo ao que estea adscrito o posto de traballo a cubrir, deberá emitir informe no que se valorará a experiencia profesional e formación da/o aspirante, atendendo aos datos obtidos polos seguintes medios: - “Curriculum vitae” aportado pola/o candidato, xunto coa solicitude de participación no proceso. - Entrevista que versará sobre aspectos curriculares e análise da problemática e perspectivas do servizo.3.2. O órgano competente para a adxudicación dos postos pode solicitar a intervención de especialistas que permitan apreciar a idoneidade dos candidatos.3.3. A adxudicación dos postos efectuarase por Resolución da Concelleira delegada da área de Réxime interior, Patrimonio e Contratación, por delegación da Alcaldía. A resolución de nomeamento será motivada con referencia ao cumprimento por parte da/o aspirante elixido dos requisitos e especificacións esixidos na convocatoria e á competencia para proceder ao mesmo. En todo caso deberá quedar acreditada, como fundamento da resolución adoptada, a observancia do procedemento debido. Esta resolución será publicada no Boletín Oficial da Provincia.3.4. A convocatoria poderá ser declarada deserta se ningún dos/das candidatos/as acadase o nivel suficiente para o posto, a xuízo do órgano competente.4.1. O prazo de toma de posesión no novo destino obtido será de tres días hábiles. Se a resolución comporta o reingreso ao servizo activo, o prazo de toma de posesión será dun mes.4.2. O prazo de toma de posesión comenzará a partir do día seguinte ao do cese, que deberá efectuarse dentro dos tres días hábiles seguintes á publicación da resolución de adxudicación no Boletín oficial da provincia.4.3. O cómputo dos prazos posesorios iniciarase cando finalicen os permisos ou licencias que teñan sido concedidos ás/os interesada/os. Nos supostos de baixa temporal ou transitoria, o cómputo do prazo iniciarase a partir da correspondente alta.4.4. A todos os efectos, o prazo de posesión considerarse como de servizo activo, comezando os efectos económicos no novo destino dende a data de cese no de procedencia. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 17 de abril de 2017 A concelleira de Réxime Interior, Patrimonio e Contratación Marta María Iglesias Becerra